Elon Musk เอาจริง! ขอเวลาสร้างแคปซูล 8 ชั่วโมง ช่วยทีมหมูป่า
อัพเดทล่าสุด Elon Musk ทวิตเตอร์บอกว่า เขาจะใช้ ท่อส่งออกซิเจนเหลวของจรวด Falcon ? SpaceX ในการทำเป็นห้องแคปซูลบรรทุกเด็กๆ ออกมา ซึ่งห้องนี้เบา และขนย้ายได้ด้วยนักดำน้ำ 2 คน และเล็กพอที่จะผ่านช่องแคบในถ้ำ
8 ก.ค. 2561

Elon Musk เอาจริง! ขอเวลาสร้างแคปซูล 8 ชั่วโมง ช่วยทีมหมูป่า
อัพเดทล่าสุด Elon Musk ทวิตเตอร์บอกว่า เขาจะใช้ ท่อส่งออกซิเจนเหลวของจรวด Falcon ? SpaceX ในการทำเป็นห้องแคปซูลบรรทุกเด็กๆ ออกมา ซึ่งห้องนี้เบา และขนย้ายได้ด้วยนักดำน้ำ 2 คน และเล็กพอที่จะผ่านช่องแคบในถ้ำ
โดยเขาทวิตเพิ่มเติมในเวลาต่อมาว่าแคปซูลนี้จะต่อเข้ากับถังออกซิเจนอีก 4 ถัง โดยติดไว้ข้างหน้า 2 ถัง และ หลัง 2 ถัง เพื่อให้เด็กให้หายใจเมื่ออยู่ในห้องนั้น
โดยมีที่จับ 8 จุด ข้างหน้า 4 ข้างหลัง 4 เพื่อให้นักดำน้ำไว้จับเคลื่อนย้าย และจะติดเครื่องเล่น mp3 ในแคปซูลให้เด็กผ่อนคลายอีกด้วย
จะใช้เวลาสร้างทั้งหมด 8 ชั่วโมง และใช้เวลาขนส่งมาไทยอีก 17 ชั่วโมง
เรื่องนี้ไม่รู้ว่าทางการไทยจะเอาไปใช้จริงหรือไม่ แต่ Elon Musk เป็นตัวอย่างของคนคิดจริง ทำจริง บนโลกนี้
<เวลา 1.02 น. ของวันอาทิตย์ที่ 8 ก.ค. ตามเวลาในประเทศไทย>
Got more great feedback from Thailand. Primary path is basically a tiny, kid-size submarine using the liquid oxygen transfer tube of Falcon rocket as hull. Light enough to be carried by 2 divers, small enough to get through narrow gaps. Extremely robust. - Elon Musk
<เวลา 2.55 น. ของวันอาทิตย์ที่ 8 ก.ค. ตามเวลาในประเทศไทย>
4 handles/hitch points on front & 4 on rear. 2 air tank connections on front & 2 on rear, allowing 1 to 4 tanks simultaneously connected, all recessed for impact protection w secondary cap seal if leak develops.
ขอบคุณรูปจากคุณ Tony Chaiwong <หมายเหตุ> รูปนี้เป็นรูปตัวอย่างเพื่อให้เข้าใจมากขึ้นเท่านั้น ของจริงอาจแตกต่างจากรูปนี้
--------------------------------------------------
Elon Musk เป็นเจ้าของบริษัทรถยนต์ไฟฟ้า TESLA ที่สามารถทำยอดขายรถไฟฟ้าได้มากที่สุด และกำลัง disrupt บริษัทรถยนต์ที่ใช้น้ำมันทั่วโลก
เขายังเป็นเจ้าของบริษัท Boring Company ซึ่งเชี่ยวชาญในการขุดอุโมงค์
ล่าสุดได้สัญญาจากเมืองชิคาโกในการสร้างอุโมงค์ขนส่งมวลชนเดินทางจากสนามบินเข้าตัวเมืองด้วยความเร็ว 240 กิโลเมตร ต่อชั่วโมง
เขายังเป็นเจ้าของบริษัท Neuralink ที่กำลังคิดค้นการเชื่อมสมองคนเข้ากับคอมพิวเตอร์
และเขายังเป็นเจ้าของบริษัท SpaceX ที่สามารถคิดค้นจรวดซึ่งสามารถนำกลับมาใช้ใหม่ได้เป็นเจ้าแรกของโลก
ด้วยเทคโนโลยีนี้ ทำให้เขาวางแผนการเดินทางด้วยจรวดจากเมืองหนึ่งไปที่ไหนในโลกก็ได้ในเวลา 1 ชั่วโมง
ทั้งนี้ SpaceX ได้วางแผนว่าจะส่งจรวดไปดาวอังคารในปี 2022
และในตอนนี้ Elon Musk ได้ตัดสินใจส่งทีมวิศวกรของ SpaceX และ Boring Company มาที่ประเทศไทยเพื่อช่วยทีมหมูป่าแล้ว..
----------------------------